Odense Adresse-Contoirs Efterretninger, 1842-10-24
Odense. Den 13de, blev den af Vends Herreds Landbo=Forening forud bekjendtgjorte Præmiepløining afholdt paa Hovedgaarden Kjersgaards Leimark, "Bøgebjerg kaldet. Som valgte Dommere fungerede Dhrr. Kammerherre Grev Wedell, Capitain og Propr. Rahlff, og Forpagter Hvalsøe. Til Pleiningen indstillede sig 28 Concurrenter, hvoraf En formedelst tilstødt Uheld forlod Pladsen. Af de Øvrige bleve af de udsatte Præmier 7. vundne saaledes: Ungkarlene Rasmus Steffensen Skydebjerg 1ste Præmie 12 Rbd.; Anders Jensen Orelund, 2den Pr. 10 Rbd.; Morten Larsen Kjødstrup Mølle 3die Pr. 8 Rbd.; Niels Larsen Fielsted 4de Pr. 6 Rbd.; Morten Jensen Skousheirup 5te, Jens Pedersen, Kjersgaard 6te og Niels Georg Hansen Hindsgaul 7de Pr., hver 5 Rbd. Med Berømmelse bleve nævnte: Ungkarlene Hans Hansen Fyllested, Landvæsenslærling Lars Andersen Gielsted Præstegaard, Jørgen Nielsen Ore Skovmølle og Poul Hansen Fænge. Endvidere blev Selveierhuusmand Jørgen Nielsen af Gielsted-Taarup, den eneste, der indstillede sig til at pløie med Køer og derved gav et følgeværdigt Exempel, tilkjendt, ifølge Dhrr. Dommeres og Selskabets Fælledsbeslutning, det Dobbelte af den for saadan Pløining udsatte Præmie med 10 Rbd., hvilke Præmier, tilsammen 61 Rbd., Formanden uddeelte paa Pløiestedet til alle Vedkommende og ledsagede med Selskabets Lykønskning og Opmuntring til end yderligere at uddanne sig i dette vigtige Landbofag, navnlig opmuntrede Man Huusmændene til at overvinde skadelige Fordomme, følge det givne Exempel og til næste Aar indstille sig til Concurrence. Jkkun maatte Selskabet ved Bedømmelsen af Plougenes Egenskaber beklage Savnet af en Kraftmaaler, der vel var bestilt i Kjøbenhavn, men endnu ikke indtruffen. Det skjønneste Veirlig begunstigede iøvrigt Pløiningen, og, naar Man saae denne bivaanet af en stor Mængde Mennesker, endog fra fjernere Egne og udført med en Orden, Munterhed og Jnteresse, som maatte glæde alle Tilstedeværende, saameget destomere som Lei marken, formedelst den langvarige Tørke, var paa flere Steder yderst vanskelig at behandle, kan Man ei andet end tælle Dagen blandt de festlige for Landmanden, saavel fordi dens Glæde er af en ædel og værdig Natur, som fordi den forhaabentlig bidrager til at knytte mangt et Baand og udvexle en Mængde Jdeer imellem Samfundets forskjellige Klasser. - Ved samme Leilighed enedes en Deel Landmænd om at meddele følgende Beretning: J Vends Herred blev Høsten fuldendt hurtigt og let og Sæden kom lykkeligt i Huus. Hveden afgiver i Almindelighed 6 a 8 Fold, er smuk af Farve, fuldkornet og meelrig; Rugen, derimod leed meget ved en langvarig Blæst og Kulde i Julii Maaned, ja paa mange Steder fandtes næsten ikke et Ax uden at det havde mistet de øverste Korn; Udbyttet er betydeligt under Middelhøst og Sæden falder smaakornet, men er af god Vægt og Farve: Byggen, især den sildig saaede, giver, skjøndt den tæt under Høst var tveskiftet, bedre Afgrøde end Man kunde have formodet, er lys af Farve, tør og vægtig; Erterne faldt tynde, men Sæden er vel moden og giver 8 a 10 Fold; Havren var ligeledes tynd paa mange Steder, men Kornet er af god Farve og Bonitet; Boghveden blev hist og der nedpløiet og er omtrent ligesaa ringe som ifjor, Kartofler kunde i Almindelighed ingen Fremgang faae og give ikkun smaae Knolde. Den Frygt, Man ikke uden Grund nærer for at komme i Fodertrang, har allerede bidraget til betydeligt at nedsætte Qvægprisen. Humlen slog meget feil, ja i mange Haver faaes ikke en eneste Knop; derimod have Frugttræerne ydet en rig Høst.